16.6.2023
SL
Uradni list Evropske unije
C 214/179 torek 17. januarja 2023
Sprememba 14 Predlog uredbe Uvodna izjava 30 Besedilo, ki ga predlaga Komisija (30)
Sprememba
Za zagotovitev, da so pristojni organi sposobni pravilno obravnavati dokumente, ki so jim predloženi v zvezi s pošiljko odpadkov, je treba določiti obveznost prigla­ sitelja, da zagotovi overjen prevod teh dokumentov v jezik, sprejemljiv za te organe, če tako zahtevajo.
(30)
Za zagotovitev, da so pristojni organi sposobni pravilno obravnavati dokumente, ki so jim predloženi v zvezi s pošiljko odpadkov, ne da bi pri tem povzročili prekomerno upravno breme, bi moral priglasitelj zagotoviti priglasitve, informacije, dokumentacijo ali drugo komunikacijo v uradnem jeziku države članice pristojnih organov ali v angleščini.
Pristojnim organom bi bilo treba na zahtevo zagotoviti overjen prevod teh dokumentov v jezik, sprejemljiv za te organe, vendar le v ustrezno utemeljenih primerih.
Sprememba 15 Predlog uredbe Uvodna izjava 31 Besedilo, ki ga predlaga Komisija (31)
Da bi se preprečile motnje pošiljk odpadkov ali blaga zaradi nesoglasja med pristojnimi organi glede statusa teh odpadkov ali blaga, je treba določiti postopek za reševanje takih nesoglasij.
Pri tem je pomembno, da pristojni organi svoje odločitve oprejo na določbe Direktive 2008/98/ES v zvezi z določitvijo stranskih proizvodov in prenehanjem statusa odpadka.
Treba je tudi določiti postopek za reševanje nesoglasij med pristojnimi organi glede tega, ali bi moral za odpadke veljati postopek priglasitve ali ne.
Za zagotovitev, da bi se v vsej Uniji bolje uskladili pogoji, pod katerimi bi moral za odpadke veljati postopek priglasitve, bi morala biti Komisija pooblaščena tudi za sprejetje izvedbenih aktov, s katerimi bi vzpostavila merila za uvrstitev specifičnih odpadkov v ustrezne priloge k tej uredbi, s čimer se določi, ali zanje velja postopek priglasitve ali ne.
Da bi se poleg tega preprečilo, da bi bili odpadki lažno prijavljeni kot rabljeno blago, in da bi se zagotovila pravna jasnost, bi morala biti Komisija pooblaščena za sprejetje izvedbenih aktov, s katerimi bi vzpostavila merila za razlikovanje med rabljenim blagom in odpadki za specifično blago, pri katerem je tako razlikovanje pomembno, zlasti za njegov izvoz iz Unije.
Sprememba (31)
Da bi se preprečile motnje pošiljk odpadkov ali blaga zaradi nesoglasja med pristojnimi organi glede statusa teh odpadkov ali blaga, je treba določiti postopek za reševanje takih nesoglasij.
Pri tem je pomembno, da pristojni organi svoje odločitve oprejo na določbe Direktive 2008/98/ES v zvezi z določitvijo stranskih proizvodov in prenehanjem statusa odpadka.
Treba je tudi vzpostaviti merila za uvrstitev specifičnih odpadkov v ustrezne priloge k tej uredbi in določiti postopek za reševanje nesoglasij med pristojnimi organi glede tega, ali bi moral za odpadke veljati postopek priglasitve ali ne.
Da bi se poleg tega zagotovila pravna varnost in preprečilo, da bi bili odpadki lažno prijavljeni kot rabljeno blago, je treba vzpostaviti merila za razlikovanje med rabljenim blagom in odpadki za specifično blago, pri katerem je tako razlikovanje pomembno, zlasti za njegov izvoz iz Unije.